Liite 2

**LIEDON SOTAVETERAANIT RY:N VUOSIKERTOMUS VUODELTA 2021**

**Yleistä**

Vuosi 2021 oli yhdistyksemme 52. toimintavuosi ja itsenäisyytemme 104. vuosi. Veteraanien keski-ikä on yli 96 vuotta, ja yhdistyksen vanhin veteraani Tauno Valonen täytti 105 vuotta lokakuun 2. päivänä. Ikääntyneet veteraanit ovat siinä elämänvaiheessa, jossa vanhuuden huollolla ja avokuntoutuksella on ratkaiseva merkitys. Jatkossa tulee kiinnittää yhä enemmän huomiota avustustoimintaan, lähi- ja omaispalveluun.

Suomeen iskenyt Koronapandemia on peruuttanut ison osan yhdistyksen suunnitellusta toiminnasta ja tilaisuuksista pois lukien Ruskan tapahtumat.

Lietoon vuonna 2019 perustettu Varsinais-Suomen ensimmäinen Sotien 1939 - 1945 Veteraaniperinnetoimikunta on myös kärsinyt koronasta, mutta paljon tärkeää perinteen siirtoon liittyen on saatu aikaan.

Toimikunnan tehtävänä on veteraaneista ja leskistä huolehtimisen ohella vaalia, kerätä ja siirtää lietolaista rintama- ja kotirintamaperinnettä seuraaville sukupolville.

Ruskassa kaksi kertaa kuukaudessa toteutettavat tapaamiset ovat poikkeusvuonnakin olleet runko veteraanien, puolisoiden ja leskien asioiden hoitamisessa. Kokoontumiset voitiin aloittaa vasta kesäkuun alussa. Siellä on tavattu joka kerta noin 10 – 15 kunniakansalaista saattajineen. Pirkko Aaltonen, Pirjo Hietakangas ja Anneli Nurmi ovat huolehtineet tilaisuuksien tarjoiluista kiitettävällä tavalla. Onneksi Ruskan tapaamisia on voitu järjestää yhteiskunnan rajoitusten salliessa.

Uuden lain astuttua voimaan on kunta ottanut erinomaisen hyvin vastuun veteraanien kotiin vietävistä palveluista ja näin ollen Paula Peltolan vapaaehtoistyö kotona asuvien tunnuksen omaavien veteraanien koordinoimisessa on vähentynyt.

Pirkko Aaltonen on hoitanut leskien asioita ansiokkaasti. Hän on myös saanut luotua erinomaisen yhteyden palvelua tarvitseviin asiakkaisiin sekä kuntaan.

Liedon kunta on nähnyt työn erittäin tärkeänä.

Yhdistys on kyennyt kuluneen vuoden aikana tarjoamaan niin veteraaneille, puolisoille kuin leskillekin ilmaiseksi jouluaterian, konserttimatkan ja Ruskan kokoontumiset tarjoiluineen. Lisäksi heille jaettiin joulukassi joulutervehdyksenä.

Puolisoille ja leskille kyettiin tarjoamaan avokuntoutusta noin 8 000 €:lla. Kaikkia laskuja ei ole vielä saatu.

Ikäpartion laulajat ja soittajat ovat olleet esiintymistauolla.

Väinö Kaukosesta oli hieno juttu Kenttäpostia-lehdessä.

Veteraaniperinteen siirtämistä on edelleen jatkettu muutamissa tilaisuuksissa. Puheenjohtaja piti Kantti kesti -esityksiä 4 kertaa.

Yhdistys on kiitollisuudella seurannut, miten korsutupasäätiö on ylläpitänyt kiinteistöjä ja pitänyt huolta korsun ja korsulammen alueen viihtyisyydestä vuonna 2021. Kiitokset koko kiinteistötiimille.

**Osallistuminen tapahtumiin:**

* 17.2. Piirihallituksen kokoukseen Liedossa osallistui Markku Heinonen. Kokous oli valmisteleva kokous piirin vuosikokoukselle.
* 13.3. vietettiin talvisodan päättymisen muistotilaisuutta laskemalla kynttilät sankarihaudalle ja kaikille muistokiville. Paikalla oli noin 10 henkilöä mukaan lukien kunniavartio.
* 26.4. keväällä järjestettyihin siivoustalkoisiin osallistui pienryhmissä useampana päivänä useita henkilöitä
* Markku Heinonen kävi pitämässä aamunavaukset Ilmaristen koululla (26.4.) ja Liedon keskuskoululla (27.4.) Veteraanipäivän kunniaksi
* 27.4. Kansallisena Veteraanipäivänä yhdistys laski seppeleet Sankarihaudalle.
* 16.5. oli Kaatuneiden muistopäivän jumalanpalvelus ja seppeleenlasku.
* 18.5. piirihallituksen järjestäytymiskokoukseen Auran srk-talolla osallistui Erik Norrgård
* 31.5. yhdistyksen vuosikokous pidettiin korsutuvalla. Kokoukseen osallistui *25* yhdistyksen jäsentä. Kokouksessa käsiteltiin ja hyväksyttiin normaalit vuosikokousasiat. Lisäksi valittiin Korsutupasäätiön hallitus.
* 8.6. Ruskan kahvituokio
* 6.7. Ruskan kahvituokio
* 17.6. savusauna lämmin
* 1.7. savusauna lämmin
* 15.7. savusauna lämmin
* 1.8. Metsäkirkko Kyrössä
* 5.8. savusauna lämmin
* 10.-11.8. Korsutupasäätiö tarjosi lämpimän saunan VETPTMK:n jäsenille
* 7.9. Ruskan kahvituokio
* 16.9 savusauna lämmin
* 19.9. Markku Heinonen osallistui Tarvasjoen Sotaveteraanit ry:n 55-vuotisjuhliin ja esitteli Veteraaniperinnetoimintaa Liedossa
* 21.9. Ruskan kahvituokio
* 22.9. Markku Heinonen osallistui Liedon kutsuntoihin
* 5.10. Ruskan kahvituokio
* 7.10. savusauna lämmin
* 13.10. Kinkerit
* 19.10. Ruskassa kahvituokio
* 4.11. savusauna lämmin
* 9.11. Ruskan kahvituokio
* 25.11. Piirin seminaariin Nousiaisten seurakuntatalolla osallistuivat Markku Heinonen ja Erik Norrgård.
* 20.11. pidettiin kiinteistötalkoot savusaunanmäellä
* 20.11. veteraanit, puolisot ja lesket Turun Sotaveteraanisoittajien konsertissa Heikkilän sotilaskodissa. Mukana 14 henkilöä.
* 24.11. iltapäivällä tarjottiin veteraaneille, puolisoille ja leskille sekä yhdistyksen hallitukselle joululounas Korsulla. paikalla oli 25 henkilöä. Kutsuvieraina olivat Esko Poikela, Risto Lehtonen, Esko Laine ja Osmo Suominen.
* 7.12. kunnanjohtaja Esko Poikela tarjosi Ruskassa veteraaneille Itsenäisyyspäivän kahvit.
* Yhdistyksen edustajana Nautelankoski-säätiön edustajistossa oli Erik Norrgård ja hänen sijaisenaan Pirkko Aaltonen.
* Liedon vanhus- ja vammaisneuvoston jäsenenä on toiminut Paula Peltola.
* Yhdistyksen edustajana piirin kokouksissa ovat olleet Markku Heinonen ja Erik Norrgård.
* Puheenjohtaja on pitänyt Kantti kesti -esityksiä 2 kertaa seuraavasti:
  + 17.2. V-S Maanpuolustusyhdistys 40 henkeä
  + 17.11. korsulla LC Liedolle, 10 henkeä
  + 5.12. Turun Reserviläisille, 25 henkeä
* Veteraaniperinnetoimikunta ei pitänyt kokouksia.

Täytettyään yli 90 vuotta yhdistyksen veteraanisukupolven jäseniä on onniteltu joka vuosi korttitervehdyksellä. 100 vuotta täyttäneitä onnitellaan kukkatervehdyksin ja 95-vuotiaita on onniteltu kukkasin ja kortein. Kuluneena vuonna yksi henkilö täytti 105 vuotta, yksi henkilö 98 vuotta, yksi henkilö 96 vuotta, kolme henkilöä 95 vuotta, yksi henkilöä 94 vuotta, kaksi henkilöä 93 vuotta.

Jokaiselle veteraanille on lähetetty Korona-aikana joka kuukausi postikortti mietelauseella ja tätä perinnettä jatketaan, vaikka Koronakin joskus häipyisi.

**Palkitsemiset**

V-S Sotaveteraanipiiri palkitsi yhdistyksen esityksestä arvostetulla SVL:n ansioristillä todellisten vapaaehtoistyöntekijöitä, eli Pirkko Aaltosen, Pirjo Hietakankaan, Mauno Lahtisen, Paula Peltolan ja Tauno Peltolan.

Jouluaterialla yhdistys myönsi yhdistyksen standaarin kunnanjohtaja Esko Poikelalle, kirkkoherra Risto Leppäselle ja Liedon seurakunnalle.

**Kuntoutus**

Valtionkonttorin kuntoutusrahoja Lieto sai 32 412,52 euroa, millä summalla 10 tunnuksen omaavaa veteraania sai kuntoutuksen. Avokuntoutusta eli fysioterapiaa ja/tai jalkahoitoja myönnettiin kymmenelle veteraanille.Veteraaneille myönnettiin keskimäärin 30 fysioterapiakäyntiä kotikäynteinä ja 6 jalkojenhoitokäyntiä kotikäynteinä.

Liedon kunta tuki kuntoutusta 9 000 eurolla. Yhdistys suuntasi kunnan myöntämää kuntoutusrahaa siten, että sillä mahdollistettiin kolmen veteraanin ja 18 puolison tai lesken fysioterapia sekä kahden veteraanin ja 20 puolison tai leskeä jalkahoito paikallisissa avokuntoutuslaitoksissa (sisältää Tarvasjoelta 7 henkilöä). Veteraaneille myönnettiin jalkahoitona keskimäärin 4 kertaa. Kaikkiaan 20 puolisoille tai leskelle mahdollistettiin 5 hieronta- ja/tai 4 jalkahoitokertaa.

Keskustelu ja esitelmätilaisuuksia on järjestetty Ruskan tiloissa 8 kertaa ja osallistujia on ollut noin 80 henkilöä. Lämpimät kiitokset Pirkko Aaltoselle, Pirjo Hietakankaalle ja Anneli Nurmelle tilaisuuksien järjestelyjen ja tarjoiluiden hoitamisesta. Osanottajien määrä on ollut keskimäärin noin 10-15 henkilöä.

Pirkko hankki ja jakoi yksin asuville leskille joulukassin.

Puolisot ja lesket ovat osallistuneet mahdollisuuksien ja rajoitusten mukaan seurakunnan järjestämiin toimintatorstai –tapahtumiin.

Liedon kunnan kanssa ei ole järjestetty vuoden aikana yhtään palaveria, mutta Paula on ollut yhteydessä Jaana Vesman kanssa.

Tarvasjoen sotaveteraanit ry:n ja Liedon kunnan kanssa sovittiin, että molemmat yhdistykset hoitavat itsenäisesti kotiin vietävät palvelut.

Sovittiin myös, että Markku Heinonen tekee edelleen yhteisen kuntoutusraha-anomuksen Liedon kunnalle (12 000 euroa) ja Tarvasjoella asuvat sotaveteraanit ovat yhteydessä Mia Koivuseen päästäkseen avokuntoutukseen. Liedon kunta myönsi avokuntoutukseen 9 000 euroa vuodelle 2021.

**Kotiin vietävät palvelut**

Kunta anoi vuonna 2021 valtionavustusta kotiin vietäviin palveluihin 300.000 euroa.

Tehostetussa palveluasumisessa on ollut 6 henkilöä; kunnan järjestämänä palveluna 3 henkilöä ja yksityisellä sektorilla 3 henkilöä. Kotihoidon piirissä oli vuoden aikana 3 henkilöä. Siivouspalvelua myönnettiin kuudelle henkilölle ja taksikortti oli neljällä.

Määrärahojen ylitys vuodelle 2021 oli 31.1.2022 kirjanpidon tilanteen mukaan 8 907,77 netto, ja bruttona 21.637,75 €. Nämä summat tietenkin sisälsivät myös Tarvasjoen sotaveteraanien osuuden.

Yhdistyksen jäsenlistalla oli 7 tunnuksen omaavaa henkilöä ja lisäksi 1 ei-yhdistyksen jäsentä, mutta kuitenkin rintamatunnuksen omaavaa veteraania. Kaikkiin veteraaneihin on oltu aktiivisesti yhteydessä. Veteraanit saivat vuonna 2021 kaikkea, mitä kotipalvelun piiriin kuuluu. Tällä hetkellä yhdistys työskentelee 4 henkilön eteen tukeaksemme heidän kotona asumistaan.

Jouluna 2021 Paula ja Tauno jakoivat joulukassit tunnuksen omaaville veteraaneille.

**Sotien 1939 -1945 Liedon Veteraaniperinne**

Perustamisasiakirjan allekirjoittaneet kunta, seurakunta, yhdistykset ja yhteisöt hyväksyivät sotien 1939 - 1945 Liedon perinnetoimikunnalle seuraavat toimintaperiaatteet, joita perinnetoimikunta pyrkii käytettävissä olevien henkilö- ja talousresurssien avulla hoitamaan:

\* Huolehtia elossa olevista lietolaisista sotiemme veteraaneista sekä heidän puolisoistaan ja leskistään, tukea heitä kuntoutukseen ja kotona asumiseen liittyvissä asioissa viimeiseen iltahuutoon saakka.

\* ylläpitää, säilyttää ja siirtää Liedon Suomen 1939 – 1945 sotien sotilas- ja kotirintamaperinnettä tuleville sukupolville.

\* edistää maanpuolustushenkeä Liedossa yhteistyössä eri järjestöjen kanssa.

\* toteuttaa koordinoimalla vuosittaisen perinnetoiminnan alaan liittyvät vuosipäivät, seppeleenlaskut ja muut veteraaniperinteen kunniatehtävät yhteistyössä maanpuolustustyötä tekevien tai arvostavien tahojen kanssa.

\* tallentaa ja julkaista Veteraaniperinnettä mahdollisuuksien mukaan.

\* vaalia Veteraaniperinnettä yhdessä paikallisten yhteisöjen ja yhdistysten kanssa.

\* huolehtia Liedossa sijaitsevien Suomen 1939 – 1945 sotien muistomerkeistä yhteistyössä eri toimijoiden kanssa. Tarvittaessa näiden muistomerkkien vaatiman kunnostus- ja huoltotyön organisoiminen.

\* tehdä muita sellaisia Veteraaniperinteeseen liittyviä tehtäviä, jotka toimikunta katsoo mahdollisiksi toimikunnan käytössä olevien resurssien mukaisesti.

Perustamiskokouksessa valittiin Markku Heinonen kahdeksi vuodeksi (2020 – 2021) toimikunnan ensimmäiseksi puheenjohtajaksi. Toimikunta huolehtii jatkossa itsenäisesti perinnetyön vuosikalenterista ja pyytää eri yhteisöjä ja yhdistyksiä mukaan perinnetapahtuminen järjestelyihin.

Liedon museon Kokoelmat ja tutkimus -kansiossa löytyy tällä hetkellä perinteen siirtoon liittyen:

* Lietolaisten sotatie (jatkosota kahden viikon jaksoissa), FM Riku Kauhanen
* Sota kouluille, FM Riku Kauhanen
* Kantti kesti -esitys naisten ja nuorten talkoista kotirintamalla sota-aikana, Markku Heinonen
* Evakkotytön tarina (kuunnelma valokuvin), Raija Isotalo-Aaltonen ja Arto Kortelainen oppilaineen Ilmaristen koulusta.

**Kiinteistöasiat**

Korsutuvan ja savusaunan vuokraukset on hoidettu Pirkon, Markun ja Veikon toimesta.

Suuri kiitos saunanlämmityksestä Veikko Mörskylle sekä hänen savusaunatiimilleen.

Kiinteistönhoitajana ja ympäristövastaavana on toiminut Pasi Rosnell.

**Talousasioita**

Yhdistys sai valtiollisten kuntoutus- ja palvelurahojen käyttöoikeuden lisäksi kuntoutusrahan käyttöoikeutta kunnalta, piirin tukea ja rahapalautuksia sekä rahalahjoituksia kuluneen vuoden aikana:

* Liedon kunta 9 000 € veteraaneille kuntoutukseen
* Kansanen Jaakko 50 € joululahjaksi
* Elisa osinko 136,50 €
* Tilitoimisto Tapio Hänninen 500 €

**Perinne- ja tukijaoston toiminta**

Koronasta johtuen jaosto ei ole kokoontunut kertaakaan, mutta vastuuhenkilöt ovat silti toimineet alla luetellulla tavalla.

Jaoston hallitukseen ovat kuluneet:

- puheenjohtaja Paula Peltola

- sihteeri Anneli Nurmi, jäsenasiat

- varapuheenjohtaja Pirjo Hietakangas, tukiryhmä, pj

Mika Vuorinen, perinneryhmä, pj

Pasi Rosnell, talkooryhmä, pj

Tauno Peltola

Pirkko Aaltonen, talous

Erik Norrgård

Liisa Lahtinen

Simo Hietakangas

Veikko Mörsky, sauna

Jäsenet ovat jakautuneet ryhmiin seuraavasti:

- tukiryhmään: pj Pirjo Hietakangas, Pirkko Aaltonen (rahastonhoitaja), Anneli Nurmi, Maija Vuorinen, Liisa Lahtinen

- perinneryhmään: pj Mika Vuorinen, Simo Hietakangas, Seppo Mikkonen, Jari Sairanen, Leena Viskari ja Erik Norrgård.

- talkooryhmään: pj Pasi Rosnell, Simo Vastamäki, Veikko Mörsky, Mika Sinkkonen, Ilari Kulmala, Marko Tanner, Jarmo Seppälä, Mauno Lahtinen ja Reino Jalonen.

Vastuut ja tapahtumat:

* Jäseniä jaostossa oli vuoden päätyttyä235
* Mika Vuorinen on hoitanut kunniavartiot (yhdessä Liedon reserviupseereiden kanssa) ja päivittänyt Liedon Sotaveteraanien kotisivuja.
* Pirkko Aaltonen on hoitanut talousasiat, kotona asuvien leskien asiat ja Ruskan kokoontumisten järjestelyt sekä virkistysmatkoja veteraaneille, puolisoille ja leskille.
* Tauno Peltola on hoitanut yhdistyksen sihteerin tehtävät
* Paula Peltola on hoitanut veteraanien tukihenkilönä heille tärkeitä asioita

yhteistyössä kunnan kanssa sekä veteraanihautauksiin liittyvät asiat.

* Paula edustaa myös veteraaneja Liedon kunnan Vanhus- ja vammaisneuvostossa.
* Anneli Nurmi hoiti yhdistyksen jäsenasiat
* Veikko Mörsky tiimeineen on hoitanut savusaunan lämmittämisen
* Pirkko Aaltonen, Pirjo Hietakangas ja Anneli Nurmi ovat hoitaneet tarjoilun Ruskan tapahtumissa
* Kevättalkoot pidettiin pienryhmissä korsulla. Pirkko ja Anneli siivosivat savusaunan ja pukuhuoneen ympäristöineen, Tauno ja Manu tekivät metsurin töitä, Kirsti siivosi korsun sekä Liedon Rotaryklubin rotarit haravoivat Korsun ympäristön.
* Manu raivasi raivaussahalla pari päivää korsun metsiä
* Talkooryhmä Manu Lahtinen, Pasi Rosnell, Simo Hietakangas, Asko Ruohonen, Jari Virta ja Markku Heinonen pitivät talkoot ja viimeistelivät pukuhuone-/halkovajarakennuksen peltikaton, siivosivat savusaunan ympäristöä, korjasivat alavaraston perustuksia. Lisäksi partiolaiset auttoivat risujen keräämisestä maastosta ja Lieto LC levitti sepelikuorman saunan edustalle.
* Manu Lahtinen hoiti taas valaistun Suomen lipun joulukuussa korsun edustalle.

**Jäsenistö**

Yhdistyksen jäsenmäärä oli vuoden päättyessä 255, joista tunnuksen omaavia miehiä ja naisia on 8 henkilöä. Puolisojäseniä on 11 henkilöä sekä perinne- ja tukijaoston jäseniä 235 henkilöä. Viimeinen iltahuuto tavoittikaksi veteraania.

**Hallinto**

Puheenjohtajana on toiminut Markku Heinonen, varapuheenjohtajana Erik Norrgård ja sihteerinä Tauno Peltola. Jäseninä ovat toimineet Anneli Nurmi, Väinö Kaukonen, Mika Vuorinen, Paula Peltola, Sirkka Säteri, Anja Kaukonen, Hanna Koli, Kirsti Heinonen, Liisa Lahtinen, Pirjo Hietakangas, Pasi Rosnell ja Veikko Mörsky. Hallituksen varajäseninä ovat toiminut Airi Kapanen. Rahastonhoitajana on toiminut Pirkko Aaltonen ja kiinteistönhoitajana Pasi Rosnell.

Hallitus on kokoontunut vuosikokouksen jälkeen yhden kerran jouluaterialle. Yhdistys on ollut edustettuna piirin vuosikokouksessa ja piirihallituksen kokouksissa neljä kertaa. Lisäksi on osallistuttu piirin seminaariin. Paljon asioita on sen lisäksi hoidettu erilaisissa tapaamisissa ja puhelimessa asioiden välttämättömään hoitoon liittyen. Jäsenistöä on pyritty palvelemaan kaikenlaisissa asioissa.

Hyvät veljet ja sisaret

Lopuksi saanemme vielä tässä yhteydessä esittää lämpimän kiitoksen edellisen vuoden päätyttyä kaikille veteraaniveljille ja – sisarille sekä perinne- ja tukijaostolle siitä suuresta tuesta, mitä olemme saaneet vastaanottaa. Haluamme myös kiittää kaikkia tukijoitamme, jotka ovat myötävaikuttaneet työntäyteisen vuoden onnistumiseen.

Rivien harventuessa yhteenkuuluvuus tiivistyy. Tarvitsemme yhä konkreettisemmin toistemme tukea.

Yritetään yhä jaksaa yhdessä eteenpäin. Mottomme olkoon edelleen ”Kaveria ei jätetä”.